als_Latn dik_Latn sag_Latn
VMRO-DPMNE në vitin 2016 e ka arritur kulmin në lidhje me lartësinë e të ardhura – madje 4.2 milionë euro janë dërguar në llogari të të ardhurave të partisë, tregojnë të dhënat e Regjistrit Qendror. Për një vit, partia i ka rritur të ardhurat e saj thuajse dyfish, njofton Portalb.mk
Ashtu siç publikoi rrjeti ballkanik BIRN, LSDM ka realizuar të ardhura të cilat janë më të ulëta nga ata të VMRO-DPMNE-së për katër herë, gjegjësisht të ardhurat arrijnë 1.2 milionë euro, derisa të ardhurat më të ulëta i ka BDI-ja, diçka mbi 378 mijë euro, shumë e cila është më e ulët në tre vitet e fundit.
Për dallim, nga vitet e kaluara, kur nga Regjistri Qendror është marrë dokument në të cilin mund të shihet se prej nga vijnë të ardhurat (donacionet, qiradhëniet dhe të ngjashme), këtë vit në të njëjtin dokument nuk mund të shihet se nga e kanë prejardhjen të ardhurat.
als_Latn als_Latn als_Latn